รัฐบาลไทย-ข่าวทำเนียบรัฐบาล-ก.อุตฯ (MIND) นัดหารือ ก.พ.ร. ร่วมกำหนดแนวทางบูรณาการการพัฒนาระบบราชการสู่ Digital และ Open Government
วันอังคารที่ 28 มีนาคม 2566
28/03/2566
ก.อุตฯ (MIND) นัดหารือ ก.พ.ร. ร่วมกําหนดแนวทางบูรณาการการพัฒนาระบบราชการสู่ Digital และ Open Government
ก.อุตฯ (MIND) นัดหารือ ก.พ.ร. ร่วมกําหนดแนวทางบูรณาการการพัฒนาระบบราชการสู่ Digital และ Open Government
วันนี้ (27 มีนาคม 2566) ดร.ณัฐพล รังสิตพล ปลัดกระทรวงอุตสาหกรรม และนางสาวอ้อนฟ้า เวชชาชีวะ เลขาธิการคณะกรรมการพัฒนาระบบราชการ เป็นประธานร่วมการประชุมหารือและแลกเปลี่ยนความคิดเห็นเกี่ยวกับการขับเคลื่อนการพัฒนาระบบราชการ และสร้างความเข้าใจให้เกิดความชัดเจนในแนวทางต่าง ๆ เช่น การแบ่งส่วนราชการภายในกรม ระบบการประเมินผลส่วนราชการ การประเมินสถานะของหน่วยงานภาครัฐในการเป็นระบบราชการ 4.0 เน้นการพัฒนาระบบราชการสู่เป้าหมาย ภายใต้แนวทาง รัฐที่ล้ําหน้า (Digital Government) และรัฐที่เปิดกว้าง (Open Government)
ทั้งนี้ ปลัดฯ ได้นําเสนอบทบาทของกระทรวงอุตสาหกรรม โดยทําหน้าที่ในการส่งเสริมคนให้เป็นผู้ประกอบการ และการกํากับดูแลโรงงานอุตสาหกรรมให้เป็นไปตามข้อกําหนด การดูแลออกใบอนุญาตและการใช้ประโยชน์จากวัตถุดิบ เช่น ดิน และแร่ธาตุต่าง ๆ และการทําให้ผู้ประกอบการเติบโตและแข่งขันได้ผ่านแนวทาง SPRING ทั้งในด้านการส่งเสริมมาตรฐาน การเพิ่มผลิตภาพ และการพัฒนานวัตกรรม นอกจากนี้ยังได้นําเสนอแนวทางการพัฒนาระบบราชการของกระทรวงอุตสาหกรรม ได้แก่
1. นโยบายกระทรวงอุตสาหกรรม MIND ใช้ "หัว"และ "ใจ" ปั้นอุตสาหกรรมคู่ชุมชน โดยการยกระดับภารกิจระดับกรม ปรับการดําเนินการสู่การขับเคลื่อนอุตสาหกรรมสู่วิถีใหม่ใน 4 มิติ อย่างสมดุลและยั่งยืน ประกอบด้วย ความสําเร็จทางธุรกิจ การดูแลสังคมโดยรอบโรงงานอุตสาหกรรม การดูแลรักษาสิ่งแวดล้อมที่ตอบโจทย์ไทยและประชาคมโลก และการกระจายรายได้ให้กับประชาชน และการสื่อสารนโยบายไปยังบุคลากร อก. และผู้ประกอบการทุกระดับ
2. การบูรณาการ พ.ร.บ. 15 ฉบับ และ 20 หน่วยงานภายใต้กระทรวงอุตสาหกรรม โดยการนําข้อกฎหมายเข้ามาบังคับใช้เพื่อป้องกันและแก้ไขปัญหาจากการประกอบการอุตสาหกรรม เช่น การจัดการกับอ้อยที่ถูกลักลอบเผาที่ส่งผลให้เกิดภาวะ PM 2.5
3. การพัฒนาอุตสาหกรรมใหม่มุ่งเน้นเศรษฐกิจในอนาคต เช่น เกษตรอุตสาหกรรม อุตสาหกรรม MICE อุตสาหกรรมยานยนต์
4. การพลิกฟื้นภารกิจที่จําเป็นจากปัญหาการปรับโครงสร้างหน่วยงาน
5. การเตรียมความพร้อมบุคลากรเพื่อก้าวสู่ตําแหน่งบริหาร โดยพิจารณาจากประสบการณ์ ความเชี่ยวชาญ และความเหมาะสมของแต่ละบุคคล
นอกจากนี้ อก. ยังแสดงให้เห็นถึงความตั้งใจในการพัฒนาระบบราชการด้วยการได้รับรางวัลเลิศรัฐในปีที่ผ่านมา และมีความมุ่งมั่นในการสมัครรางวัลเลิศรัฐอย่างต่อเนื่อง โดยมีประเด็นที่ขอรับการสนับสนุนและการผลักดันการดําเนินของกรมต่าง ๆ อาทิ การปรับโครงสร้างหน่วยงานภายในของสํานักงานปลัดกระทรวงอุตสาหกรรม กรมส่งเสริมอุตสาหกรรม กรมโรงงานอุตสาหกรรม กรมอุตสาหกรรมพื้นฐานและการเหมืองแร่ และสํานักงานคณะกรรมการอ้อยและน้ําตาลทราย เพื่อให้การทํางานมีความคล่องตัว ครอบคลุมทั้งในด้านการส่งเสริม พัฒนา และยกระดับอุตสาหกรรมรายสาขา
ในการนี้สํานักงาน ก.พ.ร. ได้ให้คําแนะนําการปรับปรุงแนวทางการแบ่งส่วนราชการภายในกรม และการขับเคลื่อนกิจกรรม หรือ Agenda สําคัญของกระทรวง พร้อมจัดคลินิกให้คําปรึกษาแนะนํา เพื่อยกระดับประสิทธิภาพการพัฒนาระบบราชการของส่วนราชการในสังกัดกระทรวงอุตสาหกรรม โดยมีหลักในการพิจารณา คือ ความจําเป็นในการเพิ่มหรือปรับเปลี่ยนโครงสร้างระดับกอง บทบาทการดําเนินงาน และการจัดสรรกําลังคน
โดยมีผู้เข้าร่วมประชุม ประกอบด้วย รองปลัดกระทรวงอุตสาหกรรม ผู้ตรวจราชการกระทรวงอุตสาหกรรม อธิบดี รองอธิบดี ผู้บริหารจากกรมต่าง ๆ และคณะเจ้าหน้าที่สํานักงานคณะกรรมการพัฒนาระบบราชการ เข้าร่วมประชุมหารือ ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม